Lev Jasjin

Lev Ivanovitsj Jasjin (russisk Лев Иванович Яшин, 1929–1990) var en sovjetisk målvakt.

 Historie 
Jasjin fikk Gullballen i 1963 som årets spiller i Europa. Han er fortsatt den eneste målvakten som har fått denne prisen. I dag regnes han av mange som den beste målvakten i fotballens historie, sammen med engelskmannen Gordon Banks.

På grunn av hans akrobatiske redninger og tilbøyelighet til å kle seg i helsvart habitt under kamper, fikk han kallenavnet «den svarte panter». Han spilte hele sin karriere i Dinamo Moskva, der han fikk 326 kamper. Han fikk også med seg fire verdensmesterskap for . I 1958, 1962 og 1966 som førstemålvakt, og i 1970 som tredjevalg og «rådgiver».

Hans liv skildres i spillefilmen Lev Jasjin. Vratar moej metsjty fra 2019.

 Meritter 
129px|left
Nasjonalt vant Jasjin den sovjetiske serien fem ganger i løpet av sin 20-årige karriere. Han fikk også like mange sølvmedaljer, samt én bronsemedalje. Tre ganger var han med på å vinne den sovjetiske cupen. Han ble også cupmester med Dinamo Moskva i ishockey i 1953, og gav nesten opp fotballen til fordel for ishockey. Han tok imidlertid til slutt plassen i Dinamo Moskva tilbake fra Aleksej «Tiger» Khomitsj.

Med landslaget kom høydepunktet i 1960, da han var med å vinne det første Europamesterskapet. Han fikk også sølv i det neste Europamesterskapet, i 1964. I VM var fjerdeplassen i 1966 lagets beste prestasjon. Det kan også nevnes at Jasjin i 1956 var med å vinne OL. Jasjin skal ha reddet i overkant av 150 straffespark i løpet av sin karriere. Jasjin er forøvrig også eneste målvakt som har vunnet Gullballen.

 Referanser 

 Eksterne lenker 


Kategori:Sovjetiske fotballspillere
Kategori:Olympiske mestere for Sovjetunionen
Kategori:Europamestere i fotball
Kategori:Spillere i Fotball-VM 1958
Kategori:Spillere i Fotball-EM 1960
Kategori:Spillere i Fotball-VM 1962
Kategori:Spillere i Fotball-EM 1964
Kategori:Spillere i Fotball-VM 1966
Kategori:Spillere i Fotball-VM 1970
Kategori:Medaljevinnere under Sommer-OL 1956
Kategori:Deltakere for Sovjetunionen under Sommer-OL 1956
Kategori:Fotballspillere under Sommer-OL 1956
Kategori:Fotballspillere for FK Dynamo Moskva
Kategori:Personer fra Moskva
Kategori:Målvakter i fotball
Kategori:Olympiske medaljevinnere i fotball